EKR3 treenerite tasemekoolitus
EKR3 lumelauatreenerite praktiline koolitus. (NB! Toimub Soomes.)
Sellele järgneb kirjalik lõpueksam Eesti Suusaliidus, mis koosneb üldainete osast (sooritatakse kohapeal internetipõhiselt) ning eriala osast (sooritatakse kohapeal kirjalikult). Vajadusel toimub kandidaatidega kohapeal ka vestlus.
Eksami edukal läbimisel väljastatakse osalejale EKR3 lumelauatreeneri kutsetunnistus.
EKR3 tasemekoolitusele (endine 1 tase) on oodatud kõik lumelauaspordi huvilised - nii lapsevanemad, harrastajad kui ka rekreatsiooni, kehakultuuri ja teiste liikumisalaste ainete õpetajad.
NB! Koolitusel osalemise aluseks on lumelauasõidu elementaarsed algoskused. Koolitus ei sobi neile, kes alles esimest korda lumelaual on - kuna tegu on treenerikoolitusega, siis eeldame, et osaleja püsib laual püsti ning oskab lumelauaga manööverdada ja kantida ning tal on suur huvi lumelauaspordi algtõdesid teistelegi õpetada. Värsketel tulihingelistel lumelauaspordi fännidel soovitame eelnevalt võtta mitu eratundi kogenud instruktori käe all.
EKR3 lumelauaspordi abitreeneri praktiline ettevalmistus tähendab intensiivset kuni 1 nädalase kestvusega õppelaagrit mäel, lisaks õhtused koolitusseminarid. Eesmärk on toetada eriala teoreetiliste teadmiste ja praktiliste oskuste omandamist. Luua eeldused teoreetilisteks ja metoodilisteks baasteadmisteks lumelauasõidu algõpetuse läbiviimiseks. Toetada lumelauasõidu põhioskuste kujunemist, arendamist ning suutlikkust sõiduoskuse kujunemist analüüsida.
Loe treenerikutse omandamise kohta lisa siit https://www.suusaliit.ee/et/treenerikutsekkk